open-index/open-wikipedia-markdown huggingface dataset:
Caraș-Severin (okrug)

**Caraș-Severin** () je jedan od 41 okruga Rumunije. Nalazi se na zapadu države, unutar historijske i geografske regije Banat s manjim dijelom okruga koji pripada Transilvaniji.
Prostire se na površini od 8.514&nbsp;km2 i treći je po površini okrug u državi. Prema podacima od 31. 10. 2011. godine u njemu je živjelo 274.277 stanovnika. Prosječna gustina od 39 stanovnika po km2 je znatno niža je u odnosu na nacionalni prosjek.
Pripada euroregiji Dunav-Kriš-Moriš-Tisa.

Glavni i najveći grad je Reșița.

## Geografija 
Treći je po veličini rumunski okrug, poslije okruga Timiș i Suceava. To je također okrug preko kojeg Dunav ulazi u Rumuniju.

Planine čine 67% površine okruga, uključujući područje južnih Karpata, s planinama Banat, Cuarcu-Godeanu i Cernei, s visinama između 600 i 2.100 metara. Prijelazno područje između ovih planina i Banatske ravnice nalazi se na zapadnoj strani okruga.

Dunav ulazi u Rumuniju u blizini Baziașa, koji graniči sa Srbijom. Rijeke Tamiš, Cerna, Caraș i Nera protiču okrugom tvoreći neke od spektakularnih dolina i klisura.

Graniči sa sljedećim rumunskim okruzima: Timiș na sjeveru, Hunedoara i Gorj na istoku i Mehedinți na jugoistoku. Osim toga graniči i sa vojvođanskim Južnobanatskim upravnim okrugom i Braničevskim i Borskim upravnim okruzima u Srbiji.

## Demografija 
Prema popisu stanovništva Rumunije zaključno sa 31. 10. 2011. u Okrugu je živjelo 274.277 stanovnika što je prosječna gustina od 39 stanovnika po km2.

Etnički sastav stanovništva bio je sljedeći:
* Rumuni - 89,23%
* Romi – 2,74%
* Hrvati - 1,88%
* Srbi – 1,82%
* Mađari – 1,19%
* Nijemci – 1,11%  
* Ukrajinci – 0,94%

## Turizam 
Arheološki nalazi dokazuju da je područje naseljeno još od perioda paleolita. U okrugu postoji okružni historijski muzej s arheološkim artefaktima, a u gradu Ocna de Fier, mineraloška zbirka Konstantina Gruiescua. 
Glavne turističke destinacije u okrugu su:

* Nacionalni park Beușinta u Cheile Nereiu
* Nacionalni park Cheile Carașului;
* Nacionalni park Valea Cernei;
* Đerdapska klisura
* Odmaralište Semenic 
* Ljetovalište Băile Herculane

## Reference 
## Vanjski linkovi 
* Službena stranica okruga

Caraș-Severin
Kategorija:Caraș-Severin (okrug)
Keplerova supernova

mini|Pogled na ostatke Keprelove supernove
**SN 1604**, poznata i kao **Keplerova Supernova**, **Keplerova Nova** ili **Keplerova zvijezda**, bila je supernova tipa Ia koja se dogodila 8 ili 9 oktobra 1604. u Mliječnom putu, u sazviježđu Zmijonosac. Moguće ju je vidjeti golim okom, i udaljena je 6 kiloparseka (20.000 svjetlosnih godina) od Zemlje.
## Posmatranje 
Vidljiva golim okom, na svom vrhuncu Keplerova zvijezda bila je sjajnija od bilo koje druge zvijezde na nebu, sa prividnom magnitudom -2,5. Bila je vidljiva tokom dana više od tri sedmice. Zapisi o posmatranju supernove postoje u evropskim, kineskim, korejskim i arapskim izvorima.

To je bila druga supernova koja je viđena u samo jednoj generaciji (nakon SN 1572 iz 1572. koja se pojavila u Kasiopeji). Otad nije primjećena nijedna druga supernova u Mliječnom putu.

## Reference 
## Vanjski linkovi 
* Svjetlosne krive  na Otvoreni Supernova Katalog  
* 

Kategorija:Supernove
Kategorija:Ostaci supernove
Kategorija:Zmijonosac (sazviježđe)
Kategorija:Astronomski objekti otkriveni 1604.
Abiy Ahmed

**Abiy Ahmed Ali** ( Amharski ዐቢይ አህመድ አሊ, Oromo Abiyyii Ahimad Alii; rođen 15. augusta 1976.) etiopski je političar koji je od 2. aprila 2018. godine četvrti po redu premijer  Savezne demokratske republike Etiopije . Predsjedavajući je vladajuće Etiopske narodne revolucionarne demokratske fronte (EPRDF)  i Oromo demokratske stranke (ODP), koja je jedna od četiri koalicijske stranke EPRDF. Abiy je također izabrani član etiopskog parlamenta, te član izvršnih odbora ODP-a i EPRDF-a.

Bivši službenik vojne obavještajne službe, otkad je postao premijer, Abiy, je pokrenuo širok program političkih i ekonomskih reformi  i radio na posredovanju u mirovnim sporazumima u Eritreji, Južnom Sudanu i sporazumu o tranziciji u Republici Sudan . Abiy je dobitnik Nobelove nagrade za mir za 2019. za svoj rad na okončanju 20-godišnjeg poslijeratnog teritorijalnog pata između Etiopije i Eritreje .

U oktobru 2021. Abiy Ahmed je službeno položio zakletvu na drugi petogodišnji mandat.

## Reference 
Kategorija:Dobitnici Nobelove nagrade za mir
Kategorija:Živi ljudi
Kategorija:Rođeni 1976.
Muzej savremene umjetnosti – Dvorac Montsoreau

**Muzej savremene umjetnosti – Dvorac Montsoreau** (francuski: ''château de Montsoreau - Musée d'art contemporain*) je Muzej savremene umjetnosti koji se nalazi u dvorcu Montsoreau, u dolini Loire u Montsoreau, Francuska. U privatnom je vlasništvu i otvoren je za javnost. Ima najveću svjetsku zbirku umjetničkih djela radikalnih konceptualnih umjetnika čija umjetnička saradnja je poznata pod nazivom Umjetnost i jezik (engl. Art & Language). Umjetnička zbirka Philippe Méaille također je od 2010. godine dugoročno posuđena Muzeju savremene umjetnosti u Barseloni (MACBA), zbog čega dvije institucije redovno sarađuju.

## Zbirka 
Umjetnička zbirka Philippe Méaille, koja predstavlja zbirku muzeja, postavljena je na prva dva sprata muzeja. Sastoji se isključivo od djela umjetničke grupe *Umjetnost i jezik*. Sporazum s poznatom umjetničkom galerijom Tate Modern iz Londona omogućava projekciju filma koji je koproducirala ova institucija i *Bloombergova fondacija*, da bi bio izložen u *Muzeju savremene umjetnosti Château de Montsoreau*. Osnovana 1968. godine, *Art & Language* - koja je svoje ime dobila po istoimenom časopisu *Art-Language* - čine Britanci, Amerikanci i Australci. Njihova korozivna pitanja o statusu umjetnika, umjetničkom djelu ili čak samoj instituciji čine ih viđenim kao najradikalnije ličnosti u historiji umjetnosti druge polovine 20. vijeka. Taj kolektiv, u izvoru onoga što se danas naziva konceptualna umjetnost i dalje je aktivan i trenutno ga predstavljaju Michael Baldwin i Mel Ramsden. 800 djela iz zbirke Philippea Méaille-a još su dugoročno posuđeno Galeriji savremene umjetnosti u Barseloni (MACBA) od 2010. godine. 2014. MACBA posvećuje veliku retrospektivnu izložbu *Art & Language*, pod vođstvom Carlesa Guerra: *Art & Language uncompleted: The Philippe Méaille Collection*.

## Galerija 

Datoteka:Art-LanguageV3No1-1974.jpg|Art & Language: Art & Language: *Art-Language*, Vol.3 Nr.1, 1974.
Datoteka:Art & Language, Untitled Painting (1965), Tate Modern, London - 20130627.jpg|Art & Language: *Mirror Piece*, 1965.
Datoteka:Art language air conditioning show conceptual contemporary art.jpg|Art & Language (Michael Baldwin): *Air-Conditioning Show*, 1966-67.
Datoteka:Art language opera 1984 conceptual art.jpg|Art & Language: *Victorine* in *Art-Language* Vol.5 Nr.2 (1984), 1983. 
Datoteka:Secret painting mel ramsden art language.jpg|Art & Language (Mel Ramsden), *Secret Painting*, 1967.
Datoteka:Art language journal mel ramsden 1982 conceptual art.jpg|Art & Language: *Art-Language* Vol.5 Nr.1, 1982.
Datoteka:Art language journal conceptual art contemporary art.jpg|Art & Language: *Art-Language The Journal of Conceptual Art'', Vol.1 Nr.1, 1969.

## Reference 
## Vanjski linkovi 
*  

Kategorija:Montsoreau
Kategorija:Muzeji u Francuskoj‎‎
Kategorija:Muzeji osnovani 2016.
Kovačevića potok

**Kovačevića potok** je lijeva pritoka  u gornjem  toku Vrbanje, između Kruševa Brda (uzvodno) i Šipraga (nizvodno), u općini Kotor-Varoš, Bosna i Hercegovina. Dug je oko tri km.

Nekoliko njegovih čelenki-potočića izviru  u kompleksu uzvisina Guzovina – Vis (1003 m), zapadno od sela Kovačevići: Tocil na 1000 m n/v, Duboki potok na 900 m n/v i bezimeni potok na 940 m n/v. Najprije se spajaju Tocil i Duboki potok, a zatim se taj vodotok spaja sa bezimenim potokom između  Durakovića i Kovačeviča na nadmorskoj visini od 672 m. Od sastavaka, dalje Kovačevića potok teče na istok i ulijeva se u Vrbanju ispod mosta na cesti R-440: Šiprage – Kruševo Brdo
Od sliva Čudnića na jugu, razdvaja ga Arapov brijeg. Na ovom potoku, 1960-ih godina bilo je pet vodenica

## Također pogledajte
*Vrbanja	
*Čudnić
*Prisočka
*Šiprage
*Kruševo Brdo

## Reference
Kategorija:Rijeke u Bosni i Hercegovini
Stara džamija Dobrnja

**Stara džamija Dobrnja** nalazi se u naselju Dobrnja u Tuzli, smještena oko 600 m od novoizgrađene džamije.

## Opis 
Pravljena je po ugledu na Čaršijsku džamiju u Tuzli i služila je sve do 10. septembra 1990, do izgrađenja nove džamije na oko 600 m udaljenosti. Izgrađena je u periodu od 1937. do 1939. godine. Posljednja rekonstrukcija izvršena je 1964. Renoviranje je obuhvatilo nulovanje unutrašnjih zidova, prekrivanje munare i druge radove.

Dimenzije džamije su 11×13m, s ulaznim trijemom veličine 3×2m. Munara je visoka 27m, a izgrađena je od kamena krečnjaka.

Na mjestu džamije planirana je izgradnja spomen kuće Muhameda Hevaija Uskufija s muzejiskim eskponatima.

## Reference 
## Vanjski linkovi 
* Obilazak stare džamije u Dobrnji  – JU Zavod za zaštitu i korištenje kulturno-historijskog i prirodnog naslijeđa Tuzlanskog kantona

Kategorija:Džamije u Tuzli
Odnosi NATO–Srbija

mini|
**Odnosi Srbije i NATO - a** predstavljaju odnose Republike Srbije i NATO-a, a zvanično su započeli
decembra 2006. kada je Republika Srbija pristupila NATO programu Partnerstvo za mir (PzM). Srbija je izabrala ovu partnersku saradnju kao optimalan vid za ostvarenje svojih bezbjednosnih ciljeva u svrhu unapređenja odbrambenih sposobnosti uz zadržavanje vojne neutralnosti. Program PzM je za svaku zemlju učesnicu individualan i ima svoje posebnosti. Politički okvir koji okuplja sve države članice NATO i učesnice programa Partnerstvo za mir je političko-bezbjednosni forum Savjet euroatlantskog partnerstva (eng. Euro-Atlantic Partnership Council - EAPC).

Odnosi Republike Srbije i NATO su u mnogo čemu posebni, a predstavljaju proizvod razmatranja historijskih okolnosti, događaja iz nedavne prošlosti i otvorenih aktuelnih pitanja. Stav NATO prema pitanju Kosova, odnosno činjenica da je većina država članica ovog vojnog saveza priznala jednostrano proglašlenu nezavisnost Kosova, kao i učešće NATO/KFOR u osnivanju nelegalnih, tzv. Kosovskih bezbjednosnih snaga, opterećuje i neminovno se odražava na trenutni nivo odnosa Republike Srbije i NATO.

Uporedo sa unapređivanjem odnosa sa odgovornim strukturama NATO, Republika Srbija razvija raznovrsnu bilateralnu saradnju u političko-bezbjednosnoj oblasti sa državama članicama NATO i Partnerstva za mir. Ova saradnja čini važan segment ukupnih odnosa Republike Srbije sa NATO. Trenutna razina bilateralne saradnje sa pojedinim državama u značajnoj mjeri određena je njihovim stavom prema jednostrano proglašenoj nezavisnosti Kosova.

4 od 32 države članice nisu priznale jednostrano proglašenje nezavisnosti Kosova (Grčka, Rumunija, Slovačka i Španija).

## Javno mišljenje 
Anketa je u 2019. godini otkrila da 89% građana u Srbiji ne želi članstvo u NATO-u

## Reference 
Kategorija:Vanjski odnosi Srbije
Kategorija:NATO
Enklitika

**Enklitika**  (grč. ἐγϰλıτıϰός – *enklitios* = koji se naslanja, prema ἐγϰλίνεıν: naslanjati se) jest riječ koja nema vlastiti naglasak nego se naslanja na prethodnu i čini s njom jednu fonetsku (naglasnu) cjelinu. Naziva se i zanaglasnicom ili naslonjenicom, npr. *sjetili su ga se*, izgovor [sjètilisugase]. U bosanskom i srodnim jezicima, enklitike mogu biti glagolske, kao što su nenaglašeni oblici prezenta i aorista glagola *biti* (*sam, si, je, smo, ste, su; bih, bi, bi, bismo, biste, bi*) i *htjeti* (*ću, ćeš, će, ćemo, ćete, će*) ili zamjeničke (*me, te, se, nas, vas, ga, ju, je, ih, mi, ti, si, nam, vam, mu, joj, im, nj*). Pored toga, enklitika je i čestica *li*.

Zamjeničke enklitike *nas* i *vas* oblikom se podudaraju s naglašenim likovima, kao u *on nas/vas* je pozvao prema nas je pozvao, a vas nije. Nenaglašeni oblici aorista pomoćnoga glagola biti mogu se deklinirati pa dolaziti i na početak rečenice, npr. *bi li sutra išao*, *biste li nas pogledali*. Od ostalih glagolskih enklitika na početak rečenice može još samo doći je, naprimjer, *je li već kasno*? Ako više enklitika slijede jedna drugu, onda prvo dolazi *li* (npr. *ko li će nas sresti*?), zatim glagolske enklitike osim je (npr. *kazali su nam*, ali *kazao nam je*), zatim zamjeničke, i to dativ i genitiv dolaze prije akuzativa (naprimjer, *znao vam ga je*, *oslobodili su ga se*), a poslije svih ostalih glagolska enklitika je (npr. *ko li nam ga je smjestio*?).

## Također pogledajte 
* Pravopis
* Gramatika
* Fonetika

## Reference 
Kategorija:Sintaksa
Kategorija:Morfonologija
Kategorija:Morfemi
Kategorija:Lingvistička terminologija
Trocki (TV-serija)

***Trocki*** () je ruska biografska mini televizijska serija sa osam epizoda o ruskom i sovjetskom revolucionaru Lavu Trockom u režiji Aleksandra Kota i Konstantina Statskog. Glavnu ulogu igra Konstantin Habenski. Serija je prvi put prikazana na Prvom kanalu u Rusiji 6. novembra 2017. povodom obilježavanja stogodišnjice Oktobarske revolucije. Serija je visokobudžetni umjetnički prikaz u postsovjetskoj Rusiji, političkog djelovanja Trockog, a zbog tabuiziranosti za vrijeme sovjetskog perioda, jedno od rijetkih djela o njemu.

## Radnja 
## Glumci 
* Konstantin Habenski kao Lav Trocki
* Olga Sutulova kao Natalija Sedova
* Aleksandra Marejeva kao Aleksandra Sokolovskaja
* Maksim Matvejev kao Frank Jackson (Ramon Mercader)
* Jevgenij Stiškin kao Vladimir Lenjin
* Aleksandra Remizova kao Nadežda Krupskaja
* Mihail Porečenkov kao Aleksandar Parvus
* Andrejus Paulavičijus kao Herr Kobert
* Orhan Abulov kao Josif Staljin
* Igor Černevič kao Sigmund Freud
* Oleg Gayanov kao Georgij Hrustaljov-Nosar
* Viktorija Poltorak kao Frida Kahlo
* Sergej Garmaš kao Nikolaj Trocki
* Mihail Jelisejev kao Nikola II
* Vitalij Kovalenko kao Pjotr Stoljpin
* Denis Sinjavskij kao Aleksandar Kerenski
* Andrej Zibrov kao Vilim II
* Pjotr Žuravljov kao Paul von Hindenburg
* Artur Haritonenko kao Max Hoffmann
* Sergej Bezrukov kao Vladimir Skalon

* Andrej Smelov kao Lavr Kornilov
* Sergej Sosnovski kao David Bronstein
* Aleksandr Bargman kao Diego Rivera
* Nikolaj Kačura kao Maksim Gorki
* Dmitrij Vorobjov kao Georgij Plehanov
* Boris Hasanov kao Lev Kamenev
* Denis Pjanov kao Grigorij Zinovijev
* Boris Ivušin kao Feliks Džeržinski
* Vadim Skvirskij kao Mihail Tuhačevski
* Vladimir Černjišov kao Jakov Sverdlov
* Anton Momot kao Kliment Vorošilov
* Sergej Umanov kao Leonid Krasin
* Marija Skuratova kao Nina Sedova
* Artjom Bistrov kao Nikolaj Markin
* Ivan Tarabukin kao Jakov Agranov
* Kiril Zajcev kao Fjodor Raskoljnikov
* Kiril Pirogov kao Ivan Iljin
* Anastasija Meskova kao Larisa Reisner
* Anton Habarov kao Aleksej Šastni

## Mjesto snimanja 
## Kritike 
### Gledanost 
## Napomene 
## Reference 
## Vanjski linkovi 
* 
* Službeni vebsajt

Kategorija:Ruske TV-serije
Kategorija:Ruske TV-serije iz 2010-ih
Kategorija:Ruske TV-serije sa početkom prikazivanja 2017.
Kategorija:TV-emisije na ruskom jeziku
Kategorija:Ruske biografske serije
Kategorija:Ruske dramske serije
Kategorija:Ruske političke serije
USB-C

mini|USB-C utikač (pogled sa strane)
**USB-C**, poznat i kao **USB Type-C,** jest 24-pinski USB konektor (ne protokol) koji je zamijenio prethodne USB konektore i može prenositi sliku, zvuk i podatke. Primjenjuje se i na druge protokole osim USB-a, kao što su Thunderbolt, PCIe, HDMI, DisplayPort.

USB Type-C finalizirao je USB Implementers Forum u augustu 2014. Razvijen je otprilike u isto vrijeme kao i USB 3.1 specifikacija. U julu 2016. Međunarodna elektrotehnička komisija (IEC) usvojila ga pod specifikacijom "IEC 62680-1-3".

## Opis 
### Konektori 
[mini| USB-C port (utor) na [Mobilni telefon|mobilnom telefonu ]]
24-pinski dvostrani konektor nešto je veći od USB mikro-B priključka, a dimenzije su mu 8,4mm x 2,6mm. Postoje muški i ženski konektori.

### Kablovi 
Potpuno opremljeni USB-C kablovi koji implementiraju USB 3.1 Gen 2 mogu podnijeti do 10 Gbit/s. Označeni su sa SuperSpeed+ . Postoje i kablovi koji mogu da podnesu samo USB 2.0 specifikaciju USB-a koja može ići do 480 Mbit/s.
n|mini|Raspored pinova na USB-C utoru
n|mini|Raspored pinova na USB-C utikaču

## Specifikacije 
Type-C 1.0 specifikacija je objavljena u augustu 2014 od strane USB Implementers Foruma (USB-IF).
* Revizija 1.2 je objavljena 25. marta 2016.
* Revizija 1.3 je objavljena 14. jula 2017.
* Revizija 1.4 je objavljena 29. marta 2019.
* Revizija 2.0 je objavljena u augustu 2019.
* Revizija 2.1 objavljena je u 25. maja 2021. (USB prenos struje (EPR) - 48&nbsp;V - 5&nbsp;A - 240&nbsp;W)
* Revizija 2.2 objavljena je 18. oktobra 2022. podrška za USB4 verziju 2.0 koja omogućava 80 Gbps.

## Hardverska podrška 
Sve veći broj matičnih ploča, prijenosnih računara, tablet računara, pametnih telefona, tvrdih diskova, USB hubova i drugih uređaja od 2014. nadalje imaju USB-C utora. Međutim, daljnje usvajanje USB-C-a ograničeno je relativno visokim troškovima USB-C kablova i konektora.

Na uređajima koji nemaju 3,5&nbsp;mm audio priključak, USB-C port se može koristiti za povezivanje žičnih dodataka poput slušalica.

## Reference 
## Vanjski linkovi 
* *Specifikacija Type-C kablova i konektora na* USB.org .

Kategorija:USB
Programski jezik visokog nivoa

U računarstvu, **programski jezik** **visokog nivoa** jest programski jezik sa jakom apstrakcijom u odnosu na jezik računara. Za razliku od programskih jezika niskog nivoa može koristiti elemente prirodnog jezika, biti lakši za upotrebu ili može automatizirati (ili čak sakriti) značajna područja računarskih sistema (npr. upravljanje memorijom), čineći proces razvoja programa jednostavnijim i razumljivijim. Količina apstrakcije definira visinu nivoa programskog jezika. 

U 1960-im, programski jezici visokog nivoa sa kompajlerom obično su se nazivali **autokodi**. Primjeri autokodova su COBOL i Fortran. 

Prvi programski jezik visokog nivoa dizajniran za računare bio je Plankalkül, koji je napravio Konrad Zuse. Prvi rasprostranjeni jezik visokog nivoa bio je Fortran. Značajni jezici koji su uvodili bitne mogućnosti za ovu vrstu programiranja su bili Algol, Cobol i Lisp.  

## Također pogledajte 
* Računarska apstrakcija 
* Generacijski popis programskih jezika 
*Programski jezik niskog nivoa
* Asembler visokog nivoa 
* Programski jezici vrlo visokog nivoa 

## Reference 
## Vanjski linkovi 
* http://c2.com/cgi/wiki?(https://bs.wikipedia.org/wiki/c2:HighLevelLanguage) HighLevelLanguage - WikiWikiWeb članak o programskim jezicima visokog nivoa 
Kategorija:Klasifikacija programskih jezika
Ulaz/izlaz

U računarstvu, **ulaz/izlaz** ili **U/I** () jest komunikacija između sistema za obradu informacija, kao što je računar, sa čovjekom ili drugim sistemom za obradu informacija. Informacija je signal ili podatak koji sistem prima a izlazi su signali ili podaci koji se šalju iz njega.

**Ulazno/izlazni uređaji** su dijelovi hardvera koje čovjek (ili drugi sistem) koristi za komunikaciju sa računarom. Na primjer, tastatura ili računarski miš su uređaji za unos, dok su monitori i pisači izlazni uređaji. Uređaji za komunikaciju između računara, poput modema i mrežnih kartica, obično izvode i ulazne i izlazne operacije.

Interakcija između računara i čovjeka proučava se u području interakcije čovjek-računar.

U računarskoj arhitekturi kombinacija CPU-a i glavne memorije, u koju CPU može čitati ili pisati direktno pomoću pojedinačnih instrukcija, smatra se mozgom računara. Svaki prijenos informacija u ili iz CPU/memorijske kombinacije, na primjer čitanje podataka s diska, smatra se U/I. CPU može osigurati memorijski mapiran U/I koji se koristi u računarskom programiranju niskog nivoa, npr. u implementaciji upravljačkih programa uređaja, ili mogu omogućiti pristup U/I kanalima.

## Reference 
## Vanjski linkovi 
* Više o ulazu/izlazu

Kategorija:Ulaz/izlaz
Danilska kultura

**Danilska kultura** iz perioda neolita (4500-3900. p. n. e.) javlja se u predjelima jadranske obale, a ime je dobila po lokalitetu Danilo, istočno od Šibenika u Hrvatskoj. Godine 1951. Duje Rendić-Miočević obavio je probna iskopavanja, a Josip Korošec 1953. i 1955. sistematska. Glavna su nalazišta Danilo, Smilčić sa nalazima Impresso i Danilske kulture, Bribir, Pokrovnik, Škarin Samograd, Gudnja.

## Nalazi 
Ljudi su živjeli u ukopanim kružnim kolibama (Danilo), u nadzemnim kružnim kućicama (Smilčić), ili u nadzemnim četvrtastim kućama od isprepletenog pruća s podom od nabijene gline (Bribir) i krovom od slame ili trstike. Pećine su služile kao privremene naseobine. Naselja su pretežno na istim položajima kao i ona iz prethodne faze - Impresso kulture, redovito uz ležišta gline, obradivo plodno zemljište, usred polja, u blizini izvora vode, najčešće u dolinama a ponekad uz morsku obalu, dijelom zbog ribarstva.

Uzgajali su koze, ovce, goveda i svinje. Lovili su: jelena, srnu, divlje svinje, lisice, ptice. Bavili su se ribolovom i vadili školjke.
 
Kameni predmeti su noževi od opsidijana, strugala, pile, svrdla, strelice, žrvnjevi, sjekire i čekići. Ukrasnii predmeti su narukvice, prstenje, zrna za ogrlice.

### Keramika 
#### Posude 
Keramičke izrađevine po obliku su poluloptaste zdjele sa zaobljenim dnom, loptaste i jajolike posude s prstenastim iglama ili stožastim  nogama, zvonolike čaše, tanjuri.

Posude su bogato ukrašene, udubljivanjem, urezivanjem, žigosanjem, reljefnim oblikovanjem kombinirano s crvenom i bijelom inkrustacijom. Ukrasi su strogo geometrizirani a prevladavaju trouglovi ispod oboda sa mrežasto ispunjenim linijama, rombovi, cik-cak, meandar, šahovska polja, a najčešći je spiralni S i C ukras koji je i posebno svojstvo kulture. Ukrašavanje se izvodilo prije pečenja, osim možda bojenja i inkrustacije. Pretežno je pečena u žutom i ciglastocrvenom jednoličnom tonu, u zatvorenim pećima.

Pronađena plastika predstavlja ljudske likove u zvonolikom i ljevkasti obliku. Neke figure imaju bradavičasta ispupčenja. Životinjski likovi su urađeni često sa pravouganom pločicom na kojoj je uzdužno kanal. Neke figure imaju oblik falusa.

#### Ritoni 
Danilsku keramiku karakteriziraju posude s četiri zdepaste noge, s nakošenim dnom premazanim crvenom bojom i visokom prstenastom ručkom. Smatra se da je ta posuda (riton) služila u kultne svrhe u obredima povezanim uz plodnost i napredak zajednice. Starije posude imaju četiri (životinjske) noge a mlađe dvije ljudske klečeće noge. Pronađeni su na cijeloj jadranskoj obali, od tršćanskog zaljeva do unutrašnjosti Grčke i na nalazištima Kakanjske kulture.

Pronađeni materijal odgovara materijalu iz južne Italije, iz Sera d'Alto perioda. U dijelu naučne javnosti Hrvatske (J. Korošec, T. Bregant, Š. Batović), Danilska kultura se tumači kao autohtona, a većina arheologa smatra da je nastala migracijama nosilaca Impresso kulture. Kultura se proširila i dublje u unutrašnjost pa se nastanak Kakanjske i Butmirske kulture smatra kao nastavak širenja neolita sa Jadrana.

## Reference 
Kategorija:Neolitske kulture
Kategorija:Arheološki lokaliteti u Hrvatskoj
Oktava

thumb|150px|right|Interval oktave
**Oktava** ( – osma), u muzici je interval (razmak između dva tona) od osam tonova, od kojih onaj viši ima dvostruko veću frekvenciju od niže. Oktava pripada čistim intervalima, te je savršeni konsonanti interval. Oktava još može biti smanjena (tonovi c i ces1) i povećana (c3 i cis4). 
U dijatonskoj ljestvici niz od osam nota pokriva raspon od jedne oktave, a u hromatskoj dvanaest.
## Objašnjenje i definicija 
mini|600px|središte|Oktave na klavijaturi
Ukoliko ton a1 zvuči isto sa frekvencijom od 440 Hz njegova oktava će zvučati 880&nbsp;Hz. Takve note imaju isti naziv, ali pripadaju različitim oktavama na klavijaturi, a1prvoj, a njegova oktava a2 drugoj klavijaturnoj oktavi. Ovdje se misli na niz od sedam bijelih tipki na klavijaturi, jer osma već pripada sljedećoj oktavi, te postaje prva nota sljedeće oktave.

Broj oktava između dvije frekvencije izražen je jednačinom: \text{Broj oktava} = \log_2\left(\frac{f_2}{f_1}\right)

Da bismo razlikovali oktave po visini, svaka ima svoje ime. Na klavijaturi su to note od c do sedam tonova višeg h. Najdublja oktava je **supkontra** (praduboka), slijede **kontra** (duboka), **velika**, **mala**, **prva**, **druga**, **treća**, **četvrta** i **peta** oktava. Klavirska klavijatura obuhvaća skoro sve tonove ovih oktava.

Svaki ton se može obilježiti tako da tačno znamo njegovu visinu, odnosno oktavu u kojoj se nalazi. Tako se tonovi supkontra oktave označavaju sa arapskim brojem 2 i velikim slovom (2A), kontra oktave sa arapskim brojem 1 i velikim slovom (1A), velike sa velikim slovom (A), male sa malim (a), prve sa malim slovom i brojem 1 (a1), druge isto tako samo sa brojem 2 (a2), treće sa brojem 3 (a3), četvrte sa brojem 4 (a4) i pete sa brojem 5 (c5).

## Literatura 
* Burns, Edward M. (1999). "Intervals, Scales, and Tuning", The Psychology of Music second edition, str. 252. Deutsch, Diana, ed. San Diego: Academic Press. .

## Reference 
* Muzička enciklopedija (1974), Leksikografski zavod Miroslav Krleža

Kategorija:Teorija muzike
Kategorija:Oktave
Kategorija:Savršeni intervali
Cartosat-3

**Cartosat-3** je napredni indijski satelit za posmatranje Zemlje koji je izgradila i razvila 
Indijska organizacija za istraživanje svemira (ISRO), a koji će zamijeniti IRS seriju. Ima panhromatsku rezoluciju od 0,25 metara, što ga čini satelitom za snimanje najviše rezolucije i Mx od 1 metra, visoke rezolucije. To je veliko poboljšanje u odnosu na prethodni korisni teret u Cartosat seriji.

Potencijalne upotrebe uključuju vremensko kartiranje, kartografiju, vojnu odbranu i strateške primjene.

## Pregled 
Cartosat-3 ima rezoluciju 25 &nbsp; cm (10 ").

Planira se da će Cartosat-3 biti lansiran 27. novembra 2019. godine u 09:28 sati IST na PSLV lansirnom vozilu 

## Reference 
Kategorija:Satelit
Kategorija:Kosmonautika u 2019. godini
Indijska organizacija za istraživanje svemira

Indijska svemirska istraživačka organizacija **(ISRO,**  ) ( Hindi ; IAST: *Bhartiya antrikṣ anusandhān saṅgṭhan)* je svemirska agencija  Vlade Indije sa sjedištem u gradu Bengaluru . Njegova je vizija "iskoristiti svemirsku tehnologiju za nacionalni razvoj, istovremeno istražujući svemirsku nauku i planetarno istraživanje". Indijski nacionalni odbor za svemirska istraživanja (INCOSPAR) osnovan je za vrijeme vladavine Jawaharlal Nehrua      pri Odjeljenju za atomsku energiju (DAE) 1962. godine, zalaganjem naučnika Vikram Sarabhai prepoznavši potrebu u svemirskim istraživanjima. INCOSPAR je rastao i postao ISRO 1969. godine, također pod DAE-om. 1972. godine, vlada Indije osnovala je Svemirsku komisiju i odjeljenje za svemir (DOS), čime je ISRO doveo pod DOS. Uspostavljanje ISRO-a na taj način je institucionaliziralo svemirske istraživačke aktivnosti u Indiji.  Njime upravlja DOS, koji izvještava premijera Indije . 
mini|244x244piksel| Vikram Sarabhai, prvi predsjedavajući INCOSPAR-a, koji će se kasnije zvati ISRO
Glavni cilj ISRO-a je korištenje svemirske tehnologije i njene primjene u raznim nacionalnim zadacima. Indijski svemirski program bio je vođen vizijom Vikrama Sarabaha, koja se smatra ocem indijskog svemirskog programa. 
lijevo|mini|250x250piksel| Satelit INSAT-1B: RTV sektor u Indiji je u velikoj mjeri ovisan o INSAT sistemu.
mini|*Vikram* lender postavljen na vrh orbitera Chandrayaan-2 .

## Reference 
Kategorija:Svemirske agencije
Kategorija:Koordinate na Wikipodacima
Stara Evropa

mini|desno|Evropa od oko 4.500. do 4.000. p. n. e.
**Stara Evropa** je naziv koji je prva počela upotrebljavati Marija Gimbutas kako bi opisala ono što je smatrala relativno homogenom i široko rasprostranjenom neolitskom kulturom u Evropi od 6.500. do 3.500. p. n. e. Izraz se odnosi na teritoriju od Egeja i Jadrana sa ostrvima na jugu, do Češke, Slovačke i južne Poljske na sjeveru i Moldavije i Ukrajine na istoku. U njenom glavnom djelu, *The Goddesses and Gods of Old Europe: 6500–3500 B.C.* (1982), ona je za sve te neolitske kulture koristila zajednički naziv "Stara Evropa". To je kultura matrijarhata, zemljoradnje i sjedilačkog načina života, jednakosti i mira, što je u suprotnosti sa kulturom koju su donijeli Indoevropljani i koja je bila patrijarhalna, stočarska, mobilna i ratnički orijentisana.

Tokom sedmog, šestog i petog milenija p. n. e. poljoprivrednici jugoistočne Evrope stvorili su kulturni obrazac uporediv sa istim takvim u Mezopotamiji, Anadoliji i Egiptu. Istovremeno stanovništvo ovog područja razvilo je daleko kompleksniju socijalnu organizaciju od njihovih zapadnih i sjevernih susjeda, izgradilo naselja koja su često bila mali gradovi, stvaralo religiju i vladajuće institucije.

Na oko 3.000 arheoloških nalazišta pronađeno je oko 30.000 figurina, mnoštvo keramičkog posuđa, ukrašavanje vaza sa simbolima i raznim motivima, hramovi i svetilišta, pogrebna oprema, kao potvrda stepena razvijenosti tadašnje civilizacije.

Kulturu Stare Evrope moguće je podijeliti u pet manjih cjelina: 
* Egej i centralni Balkan – Sesklo kultura (7. milenij), Starčevačka kultura (od 7. do 5. milenija), Vinčanska kultura 
* Jadran – Impresso kultura (od 7. do 5. milenija), Scolaria period, Danilska kultura, Kakanjska kultura, Butmirska kultura, Hvarsko-lisičićka kultura
* Srednji Dunav – Starčevačko – Kereška – Kris kultura, Kultura trakaste keramike, Lenđel kultura, Petrešti grupa, Tisa kultura 
* Istočni Balkan – Karanovo kultura (od 7. do 5. milenija), Anzabegovo kultura (od 7. do 5. milenija), Marica kompleks, Boian kultura
* Moldavija i zapadna Ukrajina – Dnjestar-Bug kultura, Kultura Cucuteni (4.500–3.000. p. n. e) (Tripolje)

## Reference 
## Vanjski linkovi 
Kategorija:Arheologija
Kategorija:Neolit
Kraljevina Dahomej

**Kraljevina Dahomej** bila je monarhija u Zapadnoj Africi, na teritoriji današnjeg Benina, od otprilike 1600. godine sve do 1894, kada su posljednjeg kralja, Béhanzina, porazili Francuzi. Tada je Dahomej anektiran kao kolonija u okviru Francuske Zapadne Afrike. Ovu kraljevinu osnovali su Foni, početkom 17. stoljeća, a razvijalo se oko Abomeyja, gdje je bilo sjedište kraljeva, tokom 18. stoljeća, kada je, osvajanjem ključnih obalnih naselja (osobito Ouide), postalo regionalna sila.

Veći dio 17. stoljeća, Dahomej je bio regionalna sila, sve dok njegovom sredinom nisu postali vazalna država Carstva Oyo. Dahomej je imao dobro organiziranu nacionalnu ekonomiju; imao plodnu trgovinu robljem s Evropljanima u sklopu transatlantske rute, čiji je važan centar bio upravo Ouidah. Trgovinom su Dahomejci dobivali raznorazno oružje, tkanine i alkohol.

Dahomej je također imao i bogatu kulturu, a značajna je bila i potpuno ženska vojna jedinica koju su Evropljani nazvali dahomejskim Amazonkama.

## Kultura 
Njihova vudu religija također je imala bogatu tradiciju, pri čemu su se poseno isticali godišnji običaji, koji su uključivali slavljenje vladara i ljudske žrtve. Kralj (fon: *Ahosu*) je, prema izvornim evropskim zapisima, bio apsolutistički despot. svi su vladari pripadali dinastiji Alladaxonou, a izabirali su se na Velikom vijeću, tako da je sam proces izbora ni danas nije u potpunosti jasan; najčešće je nasljednik bio najstariji sin, iako to nije bila redovna praksa. Kralj je uz sebe imao i Kraljevsko vijeće, ključnih savjetnika vladara.

Godine 1894, Francuska je porazila dahomejsku vojsku i na području kraljevstva formirala protektorat, koje je inkorporiran u Francusku Zapadnu Afriku. Iako više nije imao nezavisnost, Dahomej je i dalje nastavio postojati te je formalno izabirao vladare sve do 1904. godine, kada je svaka autonomija potpuno ukinuta, a protektorat je pretvoren u koloniju.

## Također pogledajte
*Benin

## Reference 
## Dopunska literatura 
* In-depth description of the fighting methods of these warriors.
* A historical study of how royal power maintained itself in Dahomey. Bay and Alpern disagree in their interpretation of the women warriors.
* Dahomean artistic and cultural history seen through the development (up to the present day) of a single ceremonial object, the *asen*.
* An academic study of the commercial role of Ouidah in the slave trade.
* Folktales of the Fon people, including legends of old Dahomey.
* Heavily-illustrated volume describing the royal palace in Abomey and its bas-reliefs, with a lot of information on the cultural and social history of Dahomey.

Kategorija:Historija Benina
Kategorija:Bivše države u Africi
Kategorija:Države i teritorije osnovane 1600.
Kategorija:Države i teritorije ukinute 1904.
Kategorija:Bivša kraljevstva
Kategorija:Bivše monarhije u Africi
Kategorija:Ojo carstvo
Izvršni kod

mini|Heksadecimalani prikaz izvršnog modula realnog učitavanja.
U računarstvu, **izvršni kôd**, **izvršna datoteka** ili **izvršni program** () jest naređenje računaru da "izvrši naznačene zadatke prema kodiranim instrukcijama", za razliku od podataka koje program mora obraditi da bi bili smisleni.

## Stvaranje izvršnih datoteka 
Izvršne datoteke mogu se ručno kodirati na mašinskom jeziku, ali je puno praktičnije pisati izvorni kod na jeziku visokog nivoa koji ljudi mogu lako razumjeti. U nekim slučajevima, izvorni kôd se može pisati u jeziku asemblera, koji i dalje ostaje čitljiv ljudima, ali je jako blizak mašinskom kodu. Jezik visokog nivoa se kompajlira u izvršnu datoteku mašinskog koda ili u neku drugu objektnu datoteku mašinskog koda. Nekoliko objektnih datoteka se linkuje kako bi dobili izvršnu datoteku. Objektne datoteke su obično u kontejnerskom formatu, kao što je na primjer .exe datoteka koja je Windowski izvršni program.

## Reference 
## Vanjski linkovi 
* Izrada EXE datoteke
* Uobičajeni datotečni nastavci u sustavu Windows

Kategorija:Programski jezici
Kategorija:Datotečni sistemi
Arhitektura seta instrukcija

desno|mini| Jedna instrukcija može imati nekoliko polja koja identificira logičku operaciju, a može također uključivati adrese izvora i odredišta i konstantne vrijednosti. Ovo je MIPS "Add Immediate" instrukcija, koje omogućava odabir izvora i odredišnih registara i uključivanje male konstante.**Arhitektura** **seta instrukcija** () jest apstraktni je model računara. Instrukcijski set pruža komande procesoru kojem govori šta treba da radi. Sastoji se od načina adresiranja, uputa, izvornih tipova podataka, registara, arhitekture memorije, rukovanja prekidima i vanjskog ulaza/izlaza.

Arhitektura seta instrukcija razlikuje se od mikroarhitekture, koja je skup tehnika dizajniranja procesora koji se koriste u određenom procesoru za implementaciju skupa instrukcija. Procesori s različitim mikroarhitekturama mogu dijeliti zajednički skup uputstava. Na primjer, Intel Pentium i AMD Athlon implementiraju gotovo identične verzije skupa sa x86 instrukcijama, ali imaju radikalno drugačiji dizajn.

## Klasifikacija 
Uobičajena klasifikacija je prema arhitektonskoj složenosti. CISC arhitektura računara ima mnogo različitih memorijskih, artimetričkih i drugih instrukcija. Sa druge strane RISC arhitektura pojednostavljuje procesor u koji su uklječene samo često korištene instrukcije.
## Također pogledajte 
*Poređenje arhitektura seta instrukcija
* Arhitektura računara 
* Dizajn procesora 
* Emulator 
* Simulator 
* Mašinski kod

## Reference 
## Vanjski linkovi 
*   
* Programiranje tekstualnih datoteka: Bowenove rezime kartice 
* Stranica sa historijskim računarskim dizajnom Marka Smothermana

Kategorija:Procesori
Dobro jutro, komšija 1

**Dobro jutro, komšija 1** je bosanskohercegovački film u produkciji RTV Prijedor i BN televizije. Snimljen je u potkozarskom selu Gornji Orlovci. Žanr ovog filma je komedija, a režirao ga je prijedorski glumac Željko Kasap. Scenarist filma je Pero Spadić, a premijerno je izveden 14. decembra 2012. u kinu Kozara u Prijedoru.

## Radnja 
Radnja ove komedije govori o međususjedskim odnosima i zabranjenoj ljubavi između bogate gradske djevojke i siromaha iz sela. Radnja se odvija u selu u kojem je sve bilo dobro dok lijepe djevojke nisu mogle sanjati o preseljenju u susjedstvo. Iako su lijepe, nisu toliko sklone da rade poljoprivredne poslove na zemlji kao što to čine i drugi na selu, ali zato odudaraju ljepotom. Sve ostale djevojke i mladenke iz sela bile su ljubomorne na njih, a muževnost je došla kao balzam za oči.

U predstavi nastupaju poznati glumci Narodnog pozorišta Republike Srpske i Pozorišta Prijedor .

## Likovi i glumci 
## Također pogledajte 
* Spisak bosanskohercegovačkih filmova
* BN TV
* Dobro jutro, komšija
* Dobro jutro, komšija 2

## Reference 
Kategorija:Filmovi iz 2012.
Kategorija:Bosanskohercegovački filmovi
Nemesis (hipotetička zvijezda)

**Nemesis** je naziv za hipotetičkog pratioca našeg Sunca, koji navodno kao dvostruka zvijezda ili smeđi patuljak prati naše sunce u razmaku od oko jedne do dvije svjetlosne godine, i malo izvan Oortovog oblaka. Osnova ove hipoteze je pretpostavka o periodičnom izumiranju vrsta na Zemlji na svakih 27 miliona godina koje bi moglo izazvati gravitacijski utjecaj zvijezda u Oortovom oblaku. Hipotezu su iznijeli David Raup i Ivan Sepkoski 1984. godine.

Do ovog efekta može doći preusmjeravanjem kometa s njihovih velikih udaljenosti prema središtu Sunčevog sistema. Ovu tezu ne podržava naučna zajednica

Ime potiče od Nemesis, božice osvete i odmazde u starogrčkoj mitologiji.

## Reference 
## Vanjski linkovi 
Kategorija:U začetku, Astronomija
Kategorija:Sunčev sistem
Kategorija:Teorije
Digitalni medij

[mini| [Tvrdi diskovi pohranjuju informacije u binarnom obliku i zato se smatraju vrstom fizičkog digitalnog medija. ]]
**Digitalni mediji** su bilo koji mediji koji su kodirani u mašinski čitljivim formatima. Digitalni mediji mogu se stvarati, gledati, distribuirati, mijenjati i sačuvati na digitalnim elektronskim uređajima.

## Digitalni mediji 
Primjeri digitalnih medija uključuju softver, digitalne slike, digitalni video, videoigre, veb stranice, društvene medije, digitalne podatke i baze podataka, digitalni zvuk poput MP3 i e-knjiga. Oni su suprotnost štampanim medijima, poput štampanih knjiga, novina i časopisa, i drugih tradicionalnih ili analognih medija, poput fotografskog filma, audio kaseta ili video kaseta.

Imali su značajan uticaj na društvo i kulturu. U kombinaciji s Internetom i ličnim računarima uzrokovali su inovacije u izdavaštvu, novinarstvu, odnosima s javnošću, zabavi, obrazovanju, trgovini i politici. Postavili su i nove izazove u zakonima o autorskim pravima i intelektualnom vlasništvu.

## Historija 
Procjenjuje se da je 1986. u svijetu manje od 1% medija bilo digitalno pohranjeno, dok je u 2007. godini to je iznosilo 94%.

## Također pogledajte 
* Elektronski mediji 
* Medijska psihologija 
* Virtualni artefakt 
* Digitalni kontinuitet

## Reference 
Kategorija:Medijska tehnologija
Kategorija:Masovni mediji
Kategorija:Bibliotekarstvo
Kategorija:Nauka o informacijama
Kategorija:Digitalni medij
Teatar Maska i Pokret

alt=Osnivači teatra Maska i Pokret, Iva Kostović-Mandić i Petar Mandić među maskama iz predstave "Neko je ubio Pjesmu". Sarajevo, 1980.|mini|270x270piksel|Osnivači teatra Maska i Pokret, Iva Kostović-Mandić i Petar Mandić među maskama iz predstave "Neko je ubio Pjesmu". Sarajevo, 1980.
**Teatar Maska i Pokret** osnovali su Iva Kostović-Mandić i Petar Mandić 1980. u Sarajevu. Osnovna karakteristika ovog teatra je vjerovanje u poetsku suštinu teatra, nekoristeći riječ nego ono što je u samoj srži teatarskih iskona: maska, pokret, muzika. Teatar Maska i Pokret dostigao je najviši profesoinalni nivo u ovoj vrsti teatarske umjetnosti i svojim istraživanjem u oblasti maske u pozorištu ostavio traga na području bivše Jugoslavije i šire. Teatar Maska i Pokret je prepoznat kao jedinstven fenomen u oblasti modernog teatra, i zbog specifičnosti svoje estetike i teatarskog izražaja uvršten u Svjetsku enciklopediju Savremenog Teatra. 

## Predstave 
* **"Neko je ubio Pjesmu"** - predstava s maskama u jednom dijelu
* **"Ispovijest gospođice Leopoldine"** - predstava s maskama u jednom dijelu
* **"Uvertira za jedan rekvijem"** - predstava s maskama u jednom dijelu
* **"Priča o plavom cvijeću"** - dječija predstava s maskama

## Nagrade 
22. MESS Festival malih i experimentalnih scena Jugoslavije za predstavu "Neko je ubio Pjesmu"

* Nagrada teatrologa, kritičara i dramskih umjetnika za najprimjereniju predstavu i najznačajniji događaj festivala
* »Tri zlatne zvijezde«, tradicionalno priznanje revije VEN za »najosmišljeniji eksperiment«

XV Internacionalni teatarski festival, Sitges Barcelona za predstavu "Ispovijest gospođice Leopoldine"

* Nagrada Cau Ferrat za majstorsku upotrebu maske i estetsku vrijednost predstave

3. Bienale Jugoslavenskog lutkarstva Bugojno za predstavu "Priča o plavom cvijeću"

* Zlatna značka, nagrada žiria

## Reference 
Kategorija:Pozorišta u Bosni i Hercegovini
Kategorija:Umjetnost u Sarajevu
Kategorija:Pozorišta u Sarajevu
Plodni polumjesec

mini|right|200px|Plodni polumesec
**Plodni polumesec** je region u jugozapadnoj Aziji površine između 400.000 i 500.000 km&sup2;, na teritoriji današnjih država: Irak, Izrael, Palestina, Sirija, Liban, Egipat, Jordan, jugoistočni dio Turske i zapadni dio Irana. Neki autori uključuju i Kipar. Naziv *Plodni polumesec* je prvi upotrijebio američki arheolog Džejms Henri Brested sa Univerziteta u Čikagu, inspirisan činjenicom da je reč o plodnoj teritoriji čiji oblik podseća na polumesec.

Područje je geografski važno kao most između Afrike, Azije i Evrope, preko kojeg su prelazile migracije iz predhodne istorije prilikom širenja čovječanstva. Po jednoj teoriji Srednji istok je važan i za distribuciju mnogih biljnih i životinjskih vrsta, pogotovo njihovo zadržavanje i preživljavanje u vrijeme nepogodnih klimatskih uslova u Evropi i Africi.

Zbog bogatog istorijskog nasleđa ovo područje se često naziva kolijevkom civilizacije jer je tu počeo prvi uređeni proces modifikacija prirodnih vegetacija u daljnjem razvoju pripitomljavanja biljaka za uzgoj. Tehnološki razvoj u regionu omogućio je razvoj agrikulture na bazi osam pripitomljrnih biljaka, sistema navodnjavanja, pripitomljavanje životinja (ovca, koza, goveče, svinja), proizvodnju keramike i pojavu prvog zanata (keramičarski), pojavu stakla, točka, prvo pismo.Krajnji rezultat je stvaranje prve ljudske Sumerske civilizacije.

Pojava društvenog raslojavanja povezanog sa razvojem poljoprivrede u neolitu naziva se Neolitska revolucija, a termin je prvi upotrijebio 1920. australijski arheolog Vere Gordon Childe.

Na osnovu arheoloških nalaza i radiokarbonske analize izrađena je ASPRO (Atlas des sites du Proche-Orient - Atlas of Near East archaeological sites) hronologizacija perioda, kultura, osobenosti i datiranje neolitskog perioda na području Plodnog polumjeseca.

## Reference 
Kategorija:Neolit
Odnosi Irska–NATO

mini|303x303piksel|
Irska i NATO imali su formalne odnose od 1999. godine, kada se Irska pridružila članici NATO-ovog programa Partnerstvo za mir (PfP) i prijavila se u NATO-ovo Vijeće za euroatlantsko partnerstvo (EAPC). Do danas, Irska nije tražila pristup kao punopravna članica NATO-a zbog svoje tradicionalne politike vojne neutralnosti.

## Historija Odnosa 
Irska je bila voljna 1949. pregovarati o bilateralnom paktu o obrani sa Sjedinjenim Državama, ali protivila se ulasku u NATO sve dok pitanje Sjeverne Irske nije riješeno sa Ujedinjenim Kraljevstvom.Službeni odnosi između NATO-a i Irske započeli su 1999. godine kada je Irska postala potpisnica NATO-ovog programa Partnerstvo za mir i Vijeća za euro-atlantsko partnerstvo. Od tada, NATO i Irska aktivno surađuju na pitanjima očuvanja mira, humanitarne pomoći, spašavanja i upravljanja krizama i razvijali su praktičnu saradnju u drugim vojnim oblastima od obostranog interesa, u okviru Irskog individualnog programa partnerstva (IPP) i Individualnog programa partnerstva i suradnje (IPCP) , koji se zajednički dogovaraju svake dvije godine.Irska suradnja s NATO-om usredotočena je na povijesnu politiku neutralnosti zemlje u oružanim sukobima, koja irskoj vojsci omogućava raspoređivanje u mirovnim i humanitarnim misijama tamo gdje za to postoji mandat Ujedinjenih nacija (rezolucija Vijeća sigurnosti UN-a ili rezolucija Generalne skupštine UN-a), ovisno o odobrenju vlade i Dáila Éireanna (irski parlament). To je poznato kao irska politika "trostrukog zaključavanja".

## Vojna zaustavljanja SAD u Irskoj 
Zračne objekte Irske američka vojska redovno koristi za tranzit vojnog osoblja u inozemstvo, uglavnom na Bliski Istok. Irska vlada počela je opskrbljivati ​​vojne i civilne zračne prostore u Irskoj na korištenje oružanim snagama Sjedinjenih Država tokom Prvog zaljevskog rata 1991. godine. Nakon napada 11. septembra 2001. godine, irska vlada ponudila je korištenje irskog zračnog prostora i aerodroma američkoj vojsci za podršku ratu u Afganistanu i invaziji na Irak 2003. godine, pod uvjetom da zrakoplovi budu nenaoružani, bez tereta oružja , municija ili eksploziv, ne sudjeluju u prikupljanju obavještajnih podataka, te da dotični letovi tada nisu dio vojnih vježbi ili operacija.Aerodrom Casement, Baldonnel (vojska) i aerodrom Shannon (civilni), koji se koriste kao središta za zaustavljanje, tokom 2002. do 2014. godine prošlo je više od 2,4 miliona američkih trupa.Prosječno više od 500 američkih trupa svakodnevno prolazi kroz Shannon

## Galerija 

Datoteka:Soldiers from 41 Inf Gp on Parade 2 (4446682632).jpg|Vojnici Irske vojske
Datoteka:Pilatus PC-9 of the Irish Air Corp flying in formation 3.jpg|Irski zračni korpus 

## Također pogledajte 
* Irska
* NATO

## Reference 
Kategorija:Vanjski odnosi Irske
Kategorija:NATO
Sistemski poziv

[mini|300x300piksel| Pregled intefejsa sistemskih poziva kod [Linux kernela koji upravlja komunikacijom između različitih komponenti i korisničkog prostora ]]
**Sistemski poziv** jest zahtjev od računarskog programa prema kernelu operativnog sistema. To može uključivati zahtjeve povezane s hardverom (na primjer, pristup tvrdom disku), stvaranje i izvršavanje novih procesa i komunikaciju s integralnim uslugama kernela, te raspoređivanje procesa. Sistemski pozivi služe za komunikaciju između procesa i operativnog sistema.

U većini sistema sistemski pozivi mogu se obavljati samo iz procesa korisničkog prostora, dok u nekim sistemima kao što su OS/360 i njegovi nasljednici, privilegovani sistemski kod ujedno izdaje i sistemske pozive.

## Biblioteka kao posrednik 
Općenito, sistemi pružaju biblioteku ili API koji se nalazi između običnih programa i operativnog sistema. U sistemima sličnim Unixu taj API je obično dio implementacije C biblioteke (libc), poput glibc, koja pruža wrapper funkcije za sistemske pozive. U Windows NT sistemima taj API je dio Native API-ja, koji se nalazi u ntdll.dll biblioteci. To je nedokumentovani API koji se koristi u implementacijama uobičajenog Windows API-ja i izravno koriste neke sistemske programe na Windowsu.

## Primjeri 
Na Unix, Unixu sličnim i ostalim operativnim sistemima koji odgovaraju POSIX-u, popularni sistemski pozivi su `open`, `read`, `write`, `close`, `wait`, `exec`, `fork`, `exit` i `kill`. Mnogi moderni operativni sistemi imaju stotine sistemskih poziva. Na primjer, Linux i OpenBSD imaju preko 300 različitih poziva, NetBSD ima blizu 500, FreeBSD ima preko 500, Windows 7 ih ima blizu 700.

## Reference 
## Vanjski linkovi 
* abc Asembler - elektronski priručnik
* Beej-ov vodič za mrežno programiranje 

Kategorija:Operativni sistemi